
	Aktiwiteit 1: Negatiewe Gevolge van GGG
Voltooi die volgende DRIE aktiwiteite saam met 'n maat.



In die volgende DRIE tabelle, ondersoek die gevalle van fisiese, psigiese en emosionele trauma wat deur GGG veroorsaak kan word in die eerste kolom en pas dit by die toepaslike langtermyneffek op gesondheid en welstand in die laaste kolom. Vul die korrekte letter (A - I), wat by die vraagnommers (1.1 tot 1.9), pas in die middelste kolom in.

Individu
	Voorbeeld van trauma
	Antwoord
	Langtermyneffek

	1.1
	Fisiese beserings soos kneusplekke, frakture, inwendige beserings of seksueel oordraagbare infeksies.
	B
	A
	Onstabiliteit, uitdagings om emosies toepaslik uit te druk of te bestuur.

	1.2
	Sielkundige trauma soos angs, depressie, posttraumatiese stresversteuring (PTSV) en ander geestesgesondheidsuitdagings.
	C
	B
	Chroniese pyn, gestremdheid, uitgebreide mediese ingrypings en rehabilitasie. 

	1.3
	Gevoelens van skaamte, skuld, vrees en verswakte eiewaarde.
	A
	C
	Inmenging met daaglikse funksionering, gebroke verhoudings, selfvernietigende gedrag.



Gesin
	Voorbeeld van trauma
	Antwoord
	Langtermyneffek

	1.4
	Toksiese omgewing wat die geestesgesondheid van kinders / eggenote / lewensmaats negatief beïnvloed.
	F
	D
	Om GGG te aanskou kan tot 'n atmosfeer van vrees, spanning en onsekerheid in die huishouding lei.

	1.5
	Fisiese beserings van een familielid beïnvloed die algehele gesinsdinamika.
	D
	E
	Vertrouenskwessies, kommunikasie-ineenstortings, en 'n gevoel van hulpeloosheid in die gesinseenheid.

	1.6
	As een lid van 'n familielid sukkel om emosies uit te druk of te bestuur, kan dit ander lede van die gesin beïnvloed.
	E
	F
	Emosionele- en gedragsprobleme by kinders; angs of depressie by gades / vennote. 



Samelewing
	Voorbeeld van trauma
	Antwoord
	Langtermyneffek

	1.7
	Verhoogde koerse van geestesgesondheids-uitdagings op maatskaplike vlak.
	H
	G
	Maatskaplike hulpbronne word onder druk geplaas, aangesien 'n beduidende gedeelte toegeken word om fisiese gevolge van GGG aan te spreek.

	1.8
	Normalisering, aanvaarding of verdraagsaamheid van emosionele trauma wat deur GGG veroorsaak word.
	I
	H
	Verminderde produktiwiteit, toenemende gesondheidskoste en druk op sosiale ondersteuningstelsel.

	1.9
	Plaas 'n las op die gesondheidsorgstelsel wat hulpbronne vir mediese sorg, rehabilitasie en ondersteuningsdienste benodig.
	G
	I
	Dra by tot 'n kultuur van geweld, belemmer maatskaplike vooruitgang en laat GGG voortduur.

	Aktiwiteit 2: GGG se Bydrae tot Maatskaplike Disintegrasie
Voltooi die volgende dinkskrumaktiwiteit in jou groep.



Maatskaplike disintegrasie verwys na die afbreek of agteruitgang van die verskillende strukture en funksies binne 'n samelewing. Skryf die struktuur / funksie wat jou onderwyser aan jou groep toegeken het in die middel van die breinkaart neer. Dink aan verskillende maniere waarop GGG tot die afbreek van daardie spesifieke struktuur/funksie bydra.
	Hulle ervaar diepgaande verraad, veral as die oortreder iemand is wat hulle ken en voorheen vertrou het.
	
	Dit kan vir hulle moeilik wees om kwesbaarheid te toon en persoonlike ervarings te deel uit vrees vir verdere skade of uitbuiting.
	
	Die selfbeeld en eiewaarde van 'n slagoffer kan aansienlik deur GGG beïnvloed word, wat tot twyfel aan eie oordeel en ander se bedoelings lei.

	
	
	
	
	

	In afwagting van skade of verraad in nuwe verhoudings, kan hulle verhoogde vlakke van vrees en angs ontwikkel.
	
	
Uitdagings in die Bou van Vertrouensverhoudings
	
	Rigiede grense word dikwels as 'n beskermende maatreël ingestel, wat die ontwikkeling van diep, vertrouens-verhoudings kan belemmer.

	
	
	
	
	

	Leerders kan addisionele reaksie byvoeg.
	
	Leerders kan addisionele reaksie byvoeg.
	
	Leerders kan addisionele reaksie byvoeg.

	Kinders wat GGG in hul huishouding aanskou, kan gespanne verhoudings met albei ouers ontwikkel. Die trauma daarvan kan hul emosionele welstand en persepsie van 'n gesonde gesinsdinamika beïnvloed.
	
	Kinders wat geweld ervaar, kan op hul beurt soortgelyke gedrag in hul eie verhoudings herhaal, wat tot 'n siklus van GGG in toekomstige gesinstrukture kan lei.
	
	Dit veroorsaak ontwrigting in die verhoudings van sibbe, aangesien hulle gedeelde trauma of beskermende instinkte teenoor mekaar het.

	
	
	
	
	

	GGG-voorvalle kan tot egskeiding lei, aangesien slagoffers van die oortreder moet wegkom om hul veiligheid te beskerm. Deur hierdie skeiding word kinders tussen ouers verskeur.
	
	Gebroke Gesinstrukture
	
	Daar kan van kinders verwag word versorgingsrolle of verantwoordelikhede, wat tipies deur volwassenes hanteer behoort te word, aan te neem. Hierdie rol-omkering kan die normale ontwikkeling van kinders beïnvloed.

	
	
	
	
	

	Leerders kan addisionele reaksie byvoeg.
	
	Leerders kan addisionele reaksie byvoeg.
	
	Leerders kan addisionele reaksie byvoeg.






	Chroniese Gesondheid
GGG kan bydra tot die ontwikkeling van chroniese gesondheidstoestande, soos kardiovaskulêre probleme, gastro-intestinale probleme en chroniese pyn. Die bestuur van hierdie langtermyn gevolge vir gesondheid vereis deurlopende gesondheidsorgonder-steuning.
	
	Reproduktiewe Gesondheid
GGG kan lei tot reproduktiewe gesondheidskwessies, insluitend onbedoelde swangerskappe, ginekologiese probleme en komplikasies tydens die bevalling.
	
	Dwelmmisbruik
Sommige slagoffers wend hul tot dwelmmisbruik as 'n hanteringsmeganisme. Die behandeling van dwelmmisbruik-kwessies, insluitend rehabilitasie- en beradingsdienste, word deel van die gesondheidsorgreaksie op GGG.

	
	
	
	
	

	Fisiese Beserings
Slagoffers van GGG ly dikwels aan fisiese beserings wat mediese hulp, noodsorg en rehabilitasiedienste vereis.
	
	Las op Gesondheidsorgstelsel
	
	Geestesgesondheid
Slagoffers van GGG benodig geestes-gesondheidsdienste, berading en terapie om geestesgesondheids-uitdagings aan te spreek.

	
	
	
	
	

	SOI's
GGG, veral seksuele geweld, lei tot verhoogde risiko om SOI's op te doen, insluitend MIV / vigs wat toetsing, behandeling en deurlopende sorg vereis.
	
	Kindergesondheid
Pediatriese gesondheidsorg-verskaffers speel 'n deurslaggewende rol in die bestuur van die gesondheidsbehoeftes van kinders wat GGG ervaar of waarneem.
	
	Rehabilitasie
GGG-slagoffers benodig dikwels opvolgsorg- en rehabilitasiedienste, insluitend fisiese terapie, berading en ondersteuningsgroepe.






	Wetstoepassing
Die regstelsel werk saam met wetstoepassings-agentskappe om GGG-sake te ondersoek en te vervolg. Gekoördineerde pogings tussen die regbank en wetstoepassing vereis bykomende hulpbronne en kommunikasie.
	
	Bewusmaking van die Gemeenskap
Die regstelsel kan betrokke raak by gemeenskapsuitreiking- en bewusmakings-veldtogte om die publiek op te voed oor GGG-wette en regte. Hierdie inisiatiewe dra by tot die werkslading van die regsbank.
	
	Gesinshofsake
GGG lei dikwels tot gesinsverwante regskwessies, soos egskeiding, toesig oor kinders en huweliks-ondersteuningsverhore. Hierdie sake vereis ingryping en besluit-neming deur die hof.

	
	
	
	
	

	Strafregtelike Aanklagte
Oortreders van GGG kan strafregtelike aanklagte in die gesig staar. Dit lei tot inhegtenisneming, verhore en vonnisopleggings.
	
	Las op Regstelsel
	
	Appèlle en Hersienings
GGG-sake kan appèlle of hersiening tot gevolg hê, veral as daar geskille oor regsbesluite of vonnisse is.

	
	
	
	
	

	Beskermingsbevele
Slagoffers van GGG kan vir beskermings-bevele aansoek doen om hul veiligheid te verseker. Die verwerking en afdwing van hierdie bevele vereis die aandag van regsowerhede.
	
	Kinderbeskerming
GGG-voorvalle binne gesinne kan lei tot kinderbeskermingsake, wat die verwydering van kinders uit onveilige omgewings behels. Hierdie sake vereis regstappe.
	
	Regsopleiding
Om GGG effektief aan te spreek, vereis deurlopende regsopleiding van regters, prokureurs en hofpersoneel.

	Aktiwiteit 3: Refleksie
Besin oor wat jy vandag geleer het deur die volgende vrae te beantwoord.



3.1.	Neem die langtermyneffekte wat deur GGG veroorsaak word in ag. Hoe verbeter hierdie kennis jou begrip vir GGG-slagoffers se veerkragtigheid en vermoë om te kan herstel?
______________________________________________________________________________________________________________________________________________________________________________________________________________________________________________________________________________

3.2.	Watter rol  kan individue speel om 'n gesonder en meer ondersteunende gemeenskap te bevorder? Gee jou mening met inagneming van die maniere waarop GGG tot maatskaplike disintegrasie bydra.
______________________________________________________________________________________________________________________________________________________________________________________________________________________________________________________________________________
Leerders sal persoonlike reaksies op hierdie vrae hê.

